أطلس ٚ اۊقیانۊس

أطلس ٚ اۊقیانۊس (اينگيليسي: Atlantic Ocean) دۊنیا دۊوؤمي پيله اۊقیانۊس، آرام ٚ اۊقیانۊس ٚ پسي ايسه. أطلس اۊرۊپا ؤ آفريقا قاره‌ئن-أ آمريکا قاره جه سيوا کۊنه ؤ نسا قۊطب ؤ کلسيا قۊطب-أ ايجايي وصل-أ کۊنه.

أطلس ٚ اۊقیانۊس ٚ نخشه S شکل ايسه ؤ خۊرتاو ٚ جه تا اۊرۊپا ؤ آفريقا ؤ خۊرخۊس ٚ جه تا آمريکا قاره-أ فأرسه. أ اۊقیانۊس ايته واوين جهاني اۊقیانۊس ٚ جه ايسه ؤ کلسيا جه کلسيايي یئخ‌بزه اۊقیانۊس ؤ خۊرخۊسي نسا جه آرام ٚ اۊقیانۊس ؤ ؤ خۊرتاوي نسا جه هند ٚ اۊقیانۊس ؤ نسا جه ني نسايي یئخ‌بزه اۊقیانۊس-أ فأرسه. اۊستۊوايي جریان أ اۊقیانۊس-أ دۊته واوين کۊنه، ايته کلسيايي أطلس ٚ اۊقیانۊس ؤ ايته نسايي أطلس ٚ اۊقیانۊس.
أ اۊقیانۊس ٚ نام-أ أطلس (Ἄτλας) یۊنانی أفسانه‌اي شخصيت ٚ جه بيگيتد ؤ استسيخؤرۊس گه ايته یۊناني شاعر ايسه خۊ شعران ٚ دۊرۊن ؤ ميلاد ٚ قبل ٚ شيشؤمي قرن ٚ مئن أطلس ٚ نام-أ أ دریا ره بينيويشته.

سربس
جرگه:اۊقیانۊس